Document ID: /roh_data/filtered/fineweb-2-filterrobots_roh.jsonl.gz/69829

La basa dal plan directiv da l'abitadi mussa il territori d'abitadi da tut il chantun. Il territori d'abitadi vegn differenzià tenor il tip da territori, tenor il stadi da la surbajegiada e tenor il stadi da l'avertura. L'elavuraziun da questa basa stat en connex cun l'approvaziun dal plan directiv tras il cussegl federal.
La metodica applitgada ha en mira in'utilisaziun sin plaun chantunal, regiunal e subregiunal (p.ex. circuls). La metodica na permetta betg da sclerir definitivamain dumondas da detagl sin plaun local (p.ex. transfers da l'utilisaziun, dretgs ed obligaziuns sin basa da contracts); ina survista generala è dentant pussaivla er sin plaun local.
La basa da la planisaziun directiva da l'abitadi vegn recalculada periodicamain.
La survista qua sutvart preschenta la metodica e furnescha ina tabella dals resultats tenor vischnancas.
Sur il link en il menu a dretga pon ins prender invista da las datas.